Močové kamene

Viete, že nikdy nejde len o močové kamene?

Súvislosti, ktoré nenájdete bežne na internete a mohli by Vám a Vašim blízkym pomôcť.

Informácie o autorovi:

MUDr.Višňovská Milota

Všeobecný lekár pre dospelých

V Žiari n Hronom, Slovenská Republika

Neštátna ambulancia Vademecum s.r.o

Lekárska fakulta UK Bratislava ukončená v r. 1993.

Úvod

Ak by som dala do nadpisu čokoľvek iné zo zdravotných problémov ľudí, vždy by sa pod nadpis dali dať tie dve vety, ktoré sú na obálke knihy. Je to preto, že všetko so všetkým súvisí a vzájomne sa ovplyvňuje. A tiež preto, že močové kamene sú tiež len príznak toho, že zlyhalo niečo iné. Teda to, čo by malo zabraňovať vyzrážaniu močových kameňov v močových cestách. V bežnej denno dennej praxi sa riešenie močových kameňov obmedzilo na podávanie liekov na uvoľnenie kŕčovitých bolestí, ktoré vznikajú pri prechode močového kamienka od obličky smerom nadol do močového mechúra. Hovoríme im spazmolytiká. Napríklad sú to Algifen, či Buscopan, No-Spa. Mimochodom tehotné môžu z týchto liekov užívať len Buscopan. Tiež je dobré vedieť, že ak máte glaukóm so zatvoreným uhlom, tieto lieky sú prísne kontraindikované, môžu dokonca spôsobiť oslepnutie. Plus sa pacientovi povie, žeby mal piť viac tekutín. Odošle sa pacient za urológom. Dookola sa opakujú odbery krvi, sono, povie sa, že treba prísť o pol roka na kontrolu a tak to ide dookola. Výsledok? Taký istý ako pri iných príznakoch, či ťažkostiach človeka. Sú to preplnené ambulancie, zhoršuje sa v strese nálada. Z ambulancie ale vyjde ten istý človek, ako do nej vošiel. Len mu pribudli záznamy do zdravotnej karty, kopa výsledkov a hlavne liekov. Nič podstatné sa nezmení.

Na jednej strane je ubolený pacient, ktorý hľadá pomoc. A samozrejme, keďže mu je zle, tak nemá ani dobrú náladu a dožaduje sa svojho práva, aby mu boli urobené hneď a zaraz všetky vyšetrenia, čo sa dá, aby sa v čo najkratšom čase jeho stav zlepšil. Na druhej strane je lekár, ku ktorému takýchto ľudí príde za deň niekoľko desiatok. Tiež pracuje v strese a musí sa rozhodnúť, či pošle pacienta do nemocnice, alebo sa pokúsi vyriešiť problém ambulantne. Tiež je to len človek. Navyše nik z lekárov nemá v oku sono, ani CT, ani RTg prístroj. Pritom rovnaký príznak môže mať rôzne príčiny. Nie vždy je na prvý pohľad jasné, že ide o močové kamene. Vždy je možnosť spravenia chyby, pozná to predsa každý v každom zamestnaní. Času na vysvetľovanie je málo a keby sa ešte malo človeku hovoriť, že fajčenie cigariet, alebo obezita, či alkoholizmus, nevhodná strava, málo pohybu, nedostatok slnka, atď, celiakia, neznášanlivosť múky, aj zápaly žalúdka, s alebo bez infekcie H. pylori, či pri parazitoch, v nemalej miere aj stresy, časté zápaly v močových cestách,...že to všetko sú faktory, možnosti, ktoré ku vzniku močových kameňov vedú, že sú to vlastne tie skutočné príčiny, ktoré treba u neho do budúcnosti riešiť, tak to väčšinou dopadne tak, že sa pacient odhlási. Veď kto to kedy počul, aby sa pri močových kameňoch riešili parazity a ešte aj domáci štvornohí miláčikovia. Alebo ešte v živote nepočuli, žeby fajčenie spôsobovalo močové kamene, alebo žeby zápal v žalúdku súvisel s močovými kameňmi, atď. No a o vitamíne D ešte ani nepočuli. Ani o tom, že najčastejšou príčinou jeho zníženia je práve fajčenie a pitie priveľa alkoholu, plus sú pravdaže aj iné možnosti. Výsledok je ale taký, že tie močové kamene si pacient pri odchode ku inému lekárovi tiež odnesie so sebou. Tak isto je to u urológa. Každý pacient sa zaujíma len o to, aby sa tých kameňov zbavil a hotovo. Je predsa povinnosťou lekára, aby „urobil svoju prácu!“

Poviem Vám tu ale niečo, o čom som hlboko presvedčená. Nepoznám lekára, ktorý by Vám vedome chcel ublížiť, alebo by Vám vedome nechcel pomôcť. Tak isto, ako ani Vy neprejate bolesti, či chorobu ani svojmu najväčšiemu nepriateľovi, nie to ešte niekomu, kto Vás v podstate živí. V každom z nás je predsa ochota pomôcť. Problém je len v tom, že to nie vždy vieme. Nik na svete predsa nevie všetko. A v prípade zdravotných problémov človeka platí dupľom, že najlepšími lekármi sme si my sami. Veď to poznáte, ak si nepomôžeš sám, tak Ti nik nepomôže. Napíšem Vám v tejto knižočke pár informácií týkajúcich sa predovšetkým močových kameňov, ale trochu inak, ako ste zvyknutí. Tá odlišnosť bude spočívať v tom, že sa pokúsim Vám objasniť aj medicínske súvislosti, alebo jednoducho, čo som si všimla v ambulancii, že bežne ľudia nevedia, napriek tomu, že každý tvrdí, že už všetko vie a že predsa všetky informácie sú na internete. Som presvedčená, že by tieto informácie mohli pomôcť. Preto takéto knižočky píšem.

Dávam vo svojich knižočkách vždy dokopy mnohé informácie, hlavne z medicínskych časopisov, ale aj z internetu a hlavne, čo konkrétne vidím v praxi a mohlo by Vám to pomôcť.

Skutočnou prevenciou aj liečbou je hlavne poznanie všetkého, čo ku tomu ochoreniu, či príznaku prispelo. Jedna vec je, močových kameňov sa zbaviť, druhá vec je, zabrániť tomu, aby vznikali nové. Tiež je to dôležité naučiť deti ľudí, ktorí majú močové kamene, aby sami aktívne predišli ich vzniku. Keďže mnohé príznaky ovplyvňuje aj genetika. Len osobne si myslím, že hlavne my sami často pomáhame svojou nevedomosťou, aby sa genetika aj prejavila. Platí to pre všetky možné ostatné príznaky, či choroby. Nielen pre močové kamene.

Takže ideme na to!

Príčiny vzniku močových kameňov

Súčasne Vám budem vysvetľovať aj to, čo by teda mohlo pomôcť. Odstrániť príčiny je neoddeliteľnou a podstatnou zložkou aj prevencie, aj liečby, a to pri každom ochorení/:

1. v moči sa nachádza veľa tých látok, ktoré tvoria súčasť močových kameňov- najčastejšie sú močové kamienky zložené za 1. z kalcium oxalátu / to je spojenie vápnika s kyselinou šťavelovou/, a za 2. z kyseliny močovej / takže táto téma má ohromne veľa spoločné s dnou, keďže pri nej je často zvýšená kyselina močová/. Napíšem pár informácií o dne ku konci tejto knižočky. Viac kyseliny močovej sa v tele vytvára aj pri rôznych hladovkách, či očistných kúrach, kedy tiež, ak sa chudne príliš rýchlo a bez dostatočného príjmu tekutín, môžu vzniknúť kamene, či teda obličková kolika. Môžu tak vzniknúť aj žlčníkové kamene. Paradoxne sa teda človeku nie polepší, ale zhorší. A ešte si aj za ten ozdravný pobyt pekne zaplatí. Hlavne, ak je ešte aj obézny, fajčiar, či pije viac alkoholu. Pritom človek pije samé ovocné a zeleninové šťavy a podobne. Nie žeby neboli zdravé, ale obsahujú veľa oxalátov, aj vlákniny. Obidve veci viažu na seba vápnik. V skutočnosti je potom vápnika v tele menej. Tak dostanú prištítne telieska signál, že treba „ vyhnať vápnik z kostí“ do krvného riečiska, lebo je ho málo. Tak sa dostane vápnik aj do moču a obličiek. Viac vysvetľujem ďalej v texte. Aj pri niektorých liekoch sa do moču dostane :

a) viac vápnika / napríklad sú to lieky na odvodnenie a liečbu vysokého tlaku krvi, či zlyhávajúceho srdca- Moduretic, Furon, Rhefluin a podobne/,

b) či viac kyseliny močovej / fibráty na zníženie tukov- triglyceridov, sartany na liečbu tlaku /.

c) z liekov aj priveľa C vitamínu, najmä v injekčnej forme / ide do žily- venózne/, môže vyvolať vznik močových kamienkov. Ide o preparát Injektopass, ktorý môže mať priaznivý vplyv aj pri rakovine prsníka, či inej rakovine, či chronických infekciách, alebo pri chronickom únavovom syndróme, atď, ale je kontraindikovaný pri močových kameňoch.

Neznamená to, že ich treba okamžite vysadiť, ale treba sa poradiť s lekárom, hlavne s tým, čo Vám tie lieky doporučil a ten zároveň posúdi, či treba za ne náhradu, aby sme zas nespravili zle na inom mieste. Niekedy je ale dobré poradiť sa aj s viacerými odborníkmi a hlavne by Vám mal vedieť poradiť urológ, keďže sa jedná o močové kamene, spolu s internistom, či kardiológom, keďže ide aj o liečbu tlaku, či srdca, či „zlých „tukov v krvi. Niekedy postačí dať ku liekom na močenie Magne B6 a to sa potom postará aj o to, aby ostalo v tele viac vápnika a nešiel teda do moču. Magnesium totiž ako dvojička úzko súvisí s metabolizmom vápnika. Ak je napríklad v pitnej vode málo prvkov, ako je vápnik, horčík, tiež to po dlhšom čase môže aktivovať prištítne telieska.

2. v moči je málo tých látok, či mechanizmov, ktoré sa starajú o to, aby sa kamienky nevyzrážali – takým jasným mechanizmom je prúdenie moču / čím viac moč priteká a súčasne odteká, tým je menšia pravdepodobnosť, aby sa kamienky vytvorili/. Známou látkou, ktorá zabraňuje vyzrážaniu močových kamienkov je citrát – niečo podobné, ako keď Vám u lekára berú krv na krvný obraz. Ak by nebol na spodku skúmavky citrát, tak by sa krv zrazila. Citrát je obsiahnutý hlavne v kyseline citrónovej, čiže je aj v citrónoch, ale je ho malé množstvo aj v Ascorutine, aj v Coldrexe / tam je ale aj Paralen, aj cofein/.Píšem to sem preto, lebo v praxi sa mi stalo, že aj napríklad Coldrex môže pomôcť pri močových kameňoch. Samozrejme nie na trvalo, predsa len je tam aj Paralen a cofein. Ale nič nepokazíte, ak sa naučíte piť obyčajnú vodu s citrónom, najlepšie pramenitú. Viď informácie ďalej v texte v nasledujúcich riadkoch.

3. zmena pH moču smerom ku kyslosti, teda znižovanie pH moču / len na vysvetlenie- čím je pH nižšie, tým je viac kyslosti a naopak, čím je vyššie, tým je viac zásaditosti/- Pri väčšej kyslosti tak vznikne ideálne prostredie, kedy sa kamienky v moči ľahšie vytvoria. pH moču pritom významne ovplyvňuje aj naša strava, aj čo pijeme, aj čo jeme. Čím je moč zásaditejší, tým je možnosť vzniku kamienkov menšia. To by sme dosiahli napríklad pitím alkalickej / teda zásaditej/ vody, čo je napríklad z minerálok Magnesia, Sulinka, či Fatra, alebo obyčajná pramenitá voda. Ale tiež to netreba s ich pitím preháňať, stačí tak 500 ml denne, ostatné množstvo tekutín doplňte obyčajnou vodou. Pretože obsahujú priveľa zas iných prvkov, čo by nebolo dobré, ak by sme ich vypili 2-3 l denne. Aj zmena stravovacieho lístka, teda zloženia potravín, ktoré jete, by mala byť v prospech potravín zásaditejších. Napríklad je to melón, tekvica, uhorky, zeler, petržlen, hlavne sú zdravé tekvicové semiačka, paradajky, čerstvá listová zelenina, alebo teda čo najmenej varená, brokolica, karfiol, zemiaky- ale aj so šupkou, atď. Celkovo je to ovocie a zelenina. Ale tiež s mierou, aby sme to neprehnali s oxalátmi, či vlákninou. Zároveň sú to všetko aj potraviny, ktoré obsahujú viac citrátu. Platí predovšetkým, že všetko treba s mierou. Lebo, ak by ste jedli zas priveľa ovocia, či zeleniny, to by viedlo ku ochudobneniu tela o vápnik, pretože v ovocí a zelenine je viac kyseliny šťavelovej a vlákniny. To je na jednej strane fajn, ale na druhej strane sa tak vytvárajú práve tie kamienky – z vápnika a kyseliny šťavelovej / napríklad veľa kyseliny šťavelovej je aj v rebarbore, ktorá je inak veľmi zdravá, len jej netreba zjesť za „vagón“/. Vláknina viaže v črevách na seba vápnik, takže je ho potom v tele menej a tak sa aktivuje hormón z prištítnych teliesok- parathormón-PTH. Hlavne treba obmedziť mäso pri močových kamienkoch, lebo to patrí medzi potraviny, ktoré „okysľujú“ organizmus, aj teda moč. Mäso obsahuje veľa bielkovín a tiež fosforu. Dáva signál prištítnym telieskam, aby vyplavili viac PTH – a to nechceme. Ale zas netreba mäso vynechať úplne, lebo obsahuje vit.B12 a ten je pre naše telo nesmierne dôležitý, ako aj ostatné vitamíny. V minulosti jedli aj naši starí rodičia menej mäsa, možno len na sviatok, či raz za týždeň. A už vôbec nie sú vhodné umelé proteínové prášky. A tiež sa naši starí rodičia podstatne viac hýbali a boli viac na čerstvom vzduchu, aj na slnku, tak mali dostatok vitamínu D. Hlavnými negatívnymi „okysľovačmi tela, teda aj moču“,sú tiež alkohol a fajčenie cigariet. Aj mnohé lieky. Mnohokrát sú ale tieto lieky nevyhnutné. Ak napríklad musíte dlhodobo užívať antibiotiká, určite nič nepokazíte, ak budete denne piť aspoň 500 ml vody Magnesia. Treba tiež obmedziť solenie, údené jedlá a rafinovaný cukor. Užívajte za antibiotikami probiotiká, teda prospešné baktérie v čreve, ale v časovom odstupe aspoň 3 hodiny mimo antibiotík. Ale probiotiká môžete užívať aj preventívne. Jednoducho sa naučte piť hlavne čistú vodu a nie sladenú. Myslite na to, že aj v ovocí je cukor a ak ho neminiete napríklad na pohyb, prácu, bude sa ukladať do pečene a to zas môže viesť ku obezite, cukrovke, nedostatku D vitamínu. Málo D vitamínu potom tiež aktivuje hormón PTH z prištítnych teliesok. Za jeho nízkou hladinou je tiež najmä fajčenie, či alkoholizmus, či jednoducho starnutie. Viac Vám o ňom píšem v knižke :Poďme vyzdravieť spolu. A hlavne platí, že na to, aby sa vápnik nedostával von z kostí a do moču, je potrebné, aby hlava dostala signál, že vápnik má dostať späť do kosti, aby bola dosť pevná a udržala človeka v rovnováhe. Na to treba pohyb, stačí aj obyčajná chôdza, normálna gravitácia a tiež aj kontakt so slnkom, lebo ten zabezpečí normálnu hladinu D vitamínu. Ak by sme napríklad len dávali D vitamín v kvapkách do tela a človek by bol imobilný, napríklad po nejakom úraze, je možné, že by sme dali podnet skôr ku vzniku močových kameňov ako ku tomu, aby sa kosť rýchlejšie zahojila. Lebo vadí aj príliš veľa, aj príliš málo. A hlavne imobilný, ležiaci človek nevie poriadne „ zabudovať vápnik do kostí“, tak sa dostáva nevyužitý do moču. Alebo, ak by mal človek celiakiu, či alergiu na obilniny a nedržal by bezlepkovú diétu, tiež by sme dodávaním vápnika, či D vitamínu, či iných liekov napríklad na osteoporózu, len prehlbovali chýbanie vápnika, lebo by sa nevstrebal. Znova by to viedlo ku zvyšovaniu PTH z prištítnych teliesok. Tento hormón zohráva veľkú úlohu pri vzniku močových kamienkov.

Vážení čtenáři, právě jste dočetli ukázku z knihy Močové kamene.
Pokud se Vám líbila, celou knihu si můžete zakoupit v našem e-shopu.